**ఫిఖ్ హ్ – మొదటి స్థాయి**

**] తెలుగు [**

**منهج الفقه - المستوى الأول**

**[لغة التلغو ]**

**అనువాదం : - బాషా ముహమ్మద్ (సాబ్ బాషా)**

**ترجمة : باشا محمد**

**పునర్విమర్శ : ముహమ్మద్ కరీముల్లాహ్**

**مراجعة: محمد كريم الله**

**రబ్వా జాలియాత్ - రియాద్**

**المكتب التعاوني للدعوة وتوعية الجاليات بالربوة بمدينة الرياض**

<http://www.islamhouse.com/>

الــفِــقْـه

అల్ ఫిఖ్'హ్ -1

Al-Fiqh - 1

**పాఠ్యక్రమం**

|  |  |  |
| --- | --- | --- |
| **సమయం** | **విషయం** | **వారం** |
| **45 నిమిషాలు** | **జ్ఞానం యొక్క ప్రాముఖ్యత మరియు ఫిఖ్ హ్ ధర్మశాస్త్ర పరిచయం** | 1 |
| **45 నిమిషాలు** | **ఇస్లాం ధర్మం యొక్క ఐదు మూలస్థంభాల విశదీకరణ మరియు**  **క్లుప్తంగా ఇస్లాం ధర్మం యొక్క మొదటి మూలస్థంభపు పరిచయం** | 2 |
| **45 నిమిషాలు** | **క్లుప్తంగా ఇస్లాం ధర్మం యొక్క మూడవ మూలస్థంభపు పరిచయం** | 3 |
| **45 నిమిషాలు** | **క్లుప్తంగా ఇస్లాం ధర్మం యొక్క నాలుగవ మరియు ఐదవ మూలస్థంభాల పరిచయం** | 4 |
| **45 నిమిషాలు** | **ఇస్లాం ధర్మం యొక్క రెండవ మూలస్థంభపు పరిచయం మరియు నమాజు ప్రత్యేకత** | 5 |
| **45 నిమిషాలు** | అల్ వదూ (కాలకృత్యాలు) విశిష్టత (వాస్తవికత) & దానిని భంగ పరచే విషయాలు | 6 |
| **45 నిమిషాలు** | మేజోళ్ళ పై తడిచేతితో తుడవటం | 7 |
| **45 నిమిషాలు** | గుసుల్ (స్నానం) చేసే విధానం, మలమూత్రవిసర్జన సమయంలో పాటించవలసిన నియమాలు | 8 |
| **45 నిమిషాలు** | నమాజు నియాలు | 9 |
| **45 నిమిషాలు** | నమాజులోని మొదటి దశ (రకాతు)లోని విశిష్టత | 10 |
| **45 నిమిషాలు** | నమాజు లోని ఒక భాగం - (ధర్మాసనం) అత్తష్ హద్ అల్ ఊలా అత్తష్ హద్ అల్ ఆఖిర్ | 11 |
| **45 నిమిషాలు** | నమాజు మూలస్థంభాలు, తప్పని సరి నియామాలు, ఆచరించవలసిన విషయాలు | 12 |
| **45 నిమిషాలు** | నమాజును నిర్వీర్యం చేసే విషయాలు & నమాజులో నివారించబడిన విషయాలు | 13 |
| **45 నిమిషాలు** | పునర్విమర్శ | 14 |
| **45 నిమిషాలు** | పరీక్షలు - వదూ చేయం, నమాజులోని ప్రార్థనలు ఉదా - దుఆ అల్ ఇస్తప్తాహ్, అత్తషహుద్ అల్ ఊలా | 15 |

# ఇస్లాం ధర్మం నేర్చుకోవటానికి చేసిన ఈ 4 నెలల ప్రయత్నంలో, నేను ఎంతవరకు సఫలీకృతమయ్యాను ...................... ?

|  |  |  |
| --- | --- | --- |
| **పొందిన మార్కులు** | **పరీక్ష / హోంవర్కు - మొత్తం మార్కులు** | **తేదీ** |
|  |  |  |
|  |  |  |
|  |  |  |
|  |  |  |
|  |  |  |

|  |  |  |
| --- | --- | --- |
| |  |  | | --- | --- | | బిస్మిల్లా హిర్రహ్మా నిర్రహీం | **بِسْمِ اللهِ الرَّحْـمٰنِ الرَّحِيمِ** |   అనంత కరుణామయుడూ, అపారకృపాశీలుడూ అయిన అల్లాహ్ పేరుతో |

**ఇస్లాం ధర్మజ్ఞాన ప్రాముఖ్యత**

1. **ఖుర్ఆన్ ద్వారా ఇస్లాం ధర్మజ్ఞాన ప్రాముఖ్యత నిరూపణ:**

**يَرۡفَعِ ٱللَّهُ ٱلَّذِينَ ءَامَنُواْ مِنكُمۡ وَٱلَّذِينَ أُوتُواْ ٱلۡعِلۡمَ دَرَجَٰتٖۚ ) المجادلة58 :11(**

“యర్ ఫఇల్లాహు అల్లదీన ఆమనూ మిన్కుమ్ వల్లదీన ఊతుల్ ఇల్మ దరజాత్”

**అల్ ముజాదలహ్ 58:11** - "మీలో విశ్వసించిన వారికి మరియు జ్ఞానము ప్రసాదించబడిన వారికి అల్లాహ్ ఉన్నత స్థానాలను ప్రసాదిస్తాడు"

**وَقُل رَّبِّ زِدۡنِي عِلۡمٗا**  **)طه** 114**(**

**తాహా ׃114** “వ ఖుర్ ర్రబ్బి జిద్ నీ ఇల్ మా”

అనువాదం ׃ మరియు ఇలా ప్రార్ధించు “మా ప్రభూ! నాలో జ్ఞానాన్ని పెంపొందించు”

1. **హదీథ్ ద్వారా ఇస్లాం ధర్మజ్ఞాన ప్రాముఖ్యత నిరూపణ:**

**مَنْ سَلَكَ طَرِيقًا يَلْتَمِسُ فِـيـهِ عِلْمـًا سَهَّلَ اللهُ لَهُ بِهِ طَرِيقًا إِلَى الْجَنَّةِ(مسلم،ترمذي)**

అబూహురైరా(రదియల్లాహుఅన్హు) ఉల్లేఖనం ప్రకారం ప్రవక్త(సల్లల్లాహుఅలైహివసల్లం) ఇలా ప్రకటించారు "ఎవరైతే జ్ఞానాన్ని అభ్యసించే మార్గాన్ని అనుసరిస్తారో, వారి కోసం అల్లాహ్ స్వర్గమార్గాన్ని సులభతరం చేస్తాడు" (ముస్లిం, తిర్మిదీ హదీథ్ గ్రంథాలు)

**ఫిఖ్ హ్ (తర్కం) యొక్క భాషా నిర్వచనం:**

"ఏ విషయంలోనైనా లోతుగా దృష్టిసారించడాన్ని మరియు దాని లోతుపాతుల్ని గ్రహించడాన్ని **ఫిఖ్ హ్** (తర్కం)" అంటారు.

**ఫిఖ్ హ్ (తర్కం) యొక్క పారిభాషికార్ధం -** "మానవజీవితంలో తప్పక ఆచరించవలసిన ఇస్లామీయ ఆదేశాలను స్పష్టమైన ఆధారాల ఆధారంగా తెలుసుకోవడం"

**ఫిఖ్ హ్ (తర్కం) రెండు అంశాలపై ఆధారపడి ఉంది**

1) ప్రతి ముస్లింకు అల్లాహ్ తో గల సంబంధం (అహ్కాముల్ ఇబాదాత్)-ఒక ముస్లింకు తన సృష్టికర్తతో గల సంబంధాలు అంటే అన్ని రకాల ఆరాధనలు మరియు వాటి ఆదేశాలు తెలుసుకోవటం.

2) ప్రతి ముస్లింకు తన సమాజంతో గల సంబంధం (అహ్కాముల్ ముఆమలాత్) - ఒక ముస్లింకు తన సమాజంతో గల సంబంధాలు అంటే సమాజంలో ఎదురయ్యే ప్రతి విషయం మరియు వాటి ఆదేశాలు. (ఇచ్చిపుచ్చుకోవడం. వర్తకవాణిజ్యాలు మొదలైనవి)

పైన పేర్కొన్న విషయాలను బట్టి, విశదంగా తెలిసింది ఏమనగా ఏ విధంగానైతే ఫిఖ్ హ్ ఆత్మ నిబంధనయో (ఆత్మీయసంబంధమైన నియమావళియో అంటే దాసుని బంధం తన సర్వేశ్వరునితో ఉండడం), అదే విధంగా పౌరనిబంధన కూడా (అంటే ఒక వ్యక్తి వ్యవహారం మరొకనితో ఏ విధంగా ఉండాలి) కాబట్టి ఇస్లామీయ ధర్మచట్టం (షరీఅహ్) మొత్తం సామాజిక, ఆధ్యాత్మిక విషయాలలో అత్యుత్తమ నియమావళిని తెలియజేయటానికే వచ్చిందనేది స్పష్టమౌతున్నది.

**ఇస్లామీయచట్టం (షరీఅహ్) మరియు ఇస్లామీయ తర్కశాస్త్రం (ఫిఖ్ హ్) మధ్య గల భేదం:**

ఈ రెండింటి మధ్య కొద్దిగా భేదం గలదు. దానిని గురించి తెలుసుకోవడం అత్యంత అవసరం.

**ఇస్లామీయ ధర్మచట్టం(షరీఅహ్)**:-

దైవవాణి అయిన దివ్యఖుర్ఆన్ మరియు చిట్టచివరి దైవప్రవక్త ముహమ్మద్ (సల్లల్లాహుఅలైహివసల్లం) యొక్క ఆచరణలు మరియు

సూచనలనే ఇస్లామీయ ధర్మచట్టం(షరీఅహ్) అంటారు. ఇది ఒక నిష్కల్మషమైన మరియు పవిత్రమైన అంశం.

**ఇస్లామీయ తర్కశాస్త్రం(ఫిఖ్ హ్):-**

ఇస్లామీయ చట్టాన్ని లేక ధర్మశాసనాన్నిఅర్థం చేసుకుని, దానిని విపులీకరించడానికి ధర్మవేత్తలు పాటించిన పద్ధతినే **ఇస్లామీయ తర్కశాస్త్రం (ఫిఖ్ హ్)** అంటారు. కాబట్టి ఇస్లామీయ చట్టపు (షరీఅహ్) అంశాలను అర్ధం చేసుకోవడం, అవగాహన చేసుకోవడంలో ఒక ధర్మవేత్తకు మరొక ధర్మవేత్తకు మధ్య కొన్ని అభిప్రాయభేదాలు ఉత్పన్నమయ్యే అవకాశం ఉంది. కాని ఏ ధర్మశాస్త్రవేత్తా ఖుర్ఆన్, సహీహదీథ్ లకు వ్యతిరేకంగా తమ అభిప్రాయాలను ఎటువంటి పరిస్థితిలోనూ వ్యక్తం చెయ్యలేదు. సహీహదీథ్ ఆ సమయంలో

వారికి చేరకపోవటం వలన వారి అభిప్రాయాలు ఆ సహీహదీథ్ కు భిన్నమై ఉండవచ్చు.

**ఇస్లామీయ ధర్మచట్టం (ధర్మశాస్త్రం - షరీఅహ్) యొక్క మూలాధారాలు:-** నాలుగు.

ఖుర్ఆన్ - ఆఖరి దివ్యగ్రంథం, దైవవాణి

సున్నహ్ - ప్రవక్త పాటించిన, ఆదేశించిన, అనుమతించినవి

ఇజ్ మాఁ - ఏకాభిప్రాయం

ఖియాస్ - పోలిక, సమతూకం

**విషయాన్ని అర్థం చేసుకునే దిశలో వేర్వేరు అభిప్రాయాల ఆరంభం :**

అప్పుడప్పుడు కొన్ని సంఘటనలు ఉత్పన్నమౌతుంటాయి. వీటి విషయంలో మూలగ్రంధాలైన ఖుర్ఆన్ మరియు హదీథ్ లలోని వివరణ, పరిష్కారం స్పష్టంగా అర్థంచేసుకోలేకపోవచ్చు. అంటే కొన్ని ప్రత్యేక సమస్యల యొక్క నిర్ధారణాధారాలు వాటిలో అర్థం కాకపోవచ్చు. లేదా ఏకాభిప్రాయం ఉన్నటు వంటి ఆధారమూ కనబడకపోవచ్చు.

అటువంటప్పుడు దాని గురించి స్పష్టమైన తీర్పు, పరిష్కారం తెలుసకొనుటకు ఇజ్తిహాద్ (అంటే ఏదైనా సమస్యకు ధార్మిక పరిష్కారం ఏమిటో తెలుసుకొనుటకు చిత్తశుద్ధితో ఖుర్ఆన్, హదీథ్ మరియు ప్రవక్త

సహచరుల ఆదేశాల్లో తీవ్రంగా గాలించుట మరియు ఆలోచించుట) తప్పనిసరిగా చేయవలసిన అవసరం ఉంటుంది. ఇటువంటి సంఘటన స్వయంగా ప్రవక్త ముహమ్మద్ సల్లల్లాహు అలైహి వసల్లం యొక్క జీవిత కాలమందు కూడా తలెత్తినది.

ఖంధక్ యుద్ధం తర్వాత, ఒకసారి ప్రవక్త సల్లల్లాహు అలైహి వసల్లం తమ సహచరులకు ఇలా ఆజ్ఞాపించారు "మీలో ఏ ఒక్కరూ అస్ర్ నమాజు చదవకండి, కానీ బనూ ఖురైజా చేరాక" వెంటనే వాళ్ళందరూ బను ఖురైదా వైపునకు ప్రయాణం మొదలు పెట్టారు. బనుఖురైదా నివాసస్ధలం చేరకముందే అస్ర్ నమాజు సమయం దాటి పోతుందనేది స్పష్టమైపోయినది. దారిలోనే నమాజు పూర్తిచేయాలా

లేక బనుఖురైదా నివాసస్ధలం చేరాలా అనే విషయం వారిని సందిగ్ధంలో పడవేసినది. అప్పుడు కొందరు అక్కడే నమజు పూర్తిచేశారు. అస్ర్ సమయం దాటిపోతుందన్న భయం చేత వీరు ప్రవక్త ముహమ్మద్ సల్లల్లాహు అలైహి వసల్లం యొక్క ఆదేశాన్ని ఆలస్యం చేయకుండా త్వరగా నడవండి అనే ఆదేశంగా భావించారు.

మరి కొందరు ప్రవక్త సల్లల్లాహు అలైహి వసల్లం యొక్క వాక్యాలను యధాతధంగా గ్రహించి భావప్రమేయం లేకుండా ఏకధాటిగా ప్రయాణం చేసి, గమ్యస్ధానానికి చేరుకుని అసర్ నమాజు పూర్తిచేశారు. ఈ రెండువర్గాల భేదాభిప్రాయాల గురించి ప్రవక్త ముహమ్మద్ సల్లల్లాహు అలైహి వసల్లం కు తెలిసిన తర్వాత వారు ఎవరినీ దోషులనలేదు.

పైన వివరించినట్లుగా సహీహదీథ్ లన్నీ ఆధర్మవేత్తలకు చేరకపోవటమే వారి మధ్య కలిగిన అభిప్రాయభేదాలకు ప్రధాన కారణం. ఇంకా మూలగ్రంధాలను అర్ధం చేసుకోవడం, అవగాహన చేసుకోవడంలో తేడాలు కూడా అభిప్రాయభేదాలు లేవనెత్తే కారణాలలో ప్రధానమైనవి. అలాగే సహీహ్(సత్యమైన), హసన్ (ఉత్తమమైన), దయీఫ్(బలహీనమైన) మొదలగు హదీథ్ ల నిర్ధారణ క్రమాలను, భావాన్ని స్పష్టమైన పద్దతిలో గుర్తించక పోవడం కూడా అభిప్రాయభేదాలకు కారణమైనది.

**ఫిఖ్ హ్(తర్క) శాస్త్ర అధ్యయన కేంద్రాల ఆవిర్భావం :**

ప్రారంభకాలంలో ప్రవక్త ముహమ్మద్ సల్లల్లాహు అలైహి వసల్లం సహచరగణంలో అభిప్రాయభేదాల ప్రభావం ఎంత మాత్రమూ ఉండేదికాదు. కారణం - వారి మధ్య ప్రవక్త ముహమ్మద్ సల్లల్లాహు అలైహి వసల్లం స్వయంగా ఉండేవారు మరియు ప్రతి విషయాన్ని వారికి పునB విశదీకరిస్తూ కూలంకషంగా ఆజ్ఞలను వెలువరిస్తుండేవారు.

ప్రవక్త ముహమ్మద్ సల్లల్లాహు అలైహి వసల్లం మరణానంతరం వారి అనేక సహచరులు వేర్వేరు నగరాలలో, ప్రాంతాలలో వెళ్ళి స్థిరపడ్డారు. అక్కడ వారు, వారి వారి అభిప్రాయాలను ఖుర్ఆన్,

హదీసుల ద్వారా వెలుబుచ్చుతూ వచ్చారు. కాని సహచరుల తర్వాత కాలంలోని వారు (ఎక్కడైతే సహీహదీథ్ అందలేదో అక్కడ) తమ అభిప్రాయాలు తెలిపి, ఆ అభిప్రాయాన్ని సహీ హదీథ్ తో సరిచూసుకోనంత వరకు తమ అభిపాయాలు **ప్రామాణికమైనవి కాజాలవ**ని ప్రకటించేవారు. కాని వారి తర్వాత కాలంలోని ప్రజలు, ఆ ధర్మవేత్తల అభిప్రాయాలకే అమితంగా విలువనిచ్చి, సహీహదీథ్ లపై నిజమైన శ్రద్ధ చూపలేదు. ఈ విధంగా ప్రసిద్ధి చెందిన

నలుగురు (క్రింద తెలుపబడిన) ధర్మవేత్తల పేర్ల మీదుగా నాలుగు వర్గాలు ఆవిర్భవించాయి.

**1)**ఇమాం అబూ హనీఫా (నోఁమాన్ బిన్ థాబిత్) రహిమహుల్లాహ్ 080హి - 150హి

**2)** ఇమాం మాలిక్ బిన్ అనస్ రహిమహుల్లాహ్ 093హి - 170హి

**3)** ఇమాం ముహమ్మద్ బిన్ ఇద్రీస్ అల్-షాఫఇ రహిమహుల్లాహ్ 150హి - 204హి

**4)** ఇమాం అహ్మద్ బిన్ హంబల్ రహిమహుల్లాహ్ 164హి - 241హి

పైన పేర్కొన్న ధర్మవేత్తలలో కొందరు ఒకరికొకరు గురుశిష్యులు, ఒకరితో ఇంకొకరు సంబంధం కల్గినవారు. ఇంకా వారందరూ ఒకరినొకరు అమితంగా ఆదరించుకునేవారు

**గమనిక**׃ ప్రతి ముస్లిం సహోదరుడు ఏదో ఒక వర్గాన్ని ప్రత్యేకించి అనుసరించవలసిన విధి లేదన్న విషయం గ్రహించాలి. ఇస్లాం మూలసిద్ధాంతాలలో ముస్లిం సమాజం వర్గాలుగా, కూటములుగా విభజింపబడటం పూర్తిగా నిషేధింపబడినది. అందుచే వాస్తవిక ధర్మశాస్త్రాలైన దివ్యఖుర్ఆన్ & సహీహదీథ్ లకు మనస్పూర్తిగా

ప్రాముఖ్యత నిచ్చి, వాటి జ్ఞానాన్ని సంపాదించి, ఆచరించి, ఇతరులకు తెలియజేయటానికి శాయశక్తులా కృషి చెయ్యాలి. కేవలం దీని ద్వారా మాత్రమే బాధాకరమైన, కఠినమైన నరకశిక్ష నుండి తప్పించుకోగలరు.

**ఇస్లాం పదం యొక్క నిర్వచనం** ׃

తనకు తాను స్వయంగా ఏకైక ఆరాధ్యుడైన అల్లాహ్ కు సమర్పించుకొనుటయే ఇస్లాం. అంటే అల్లాహ్ యొక్క ఆజ్ఞల ప్రకారం శాంతియుతంగా జీవిస్తూ, ఆయనకు విధేయుడిగా ఉండటం. ఇంకో మాటలో విధేయతాపరత్యమునే “ఇస్లాం” అని అంటారు. అల్లాహ్

యొక్క ఆదేశాలను సంపూర్ణంగా శిరసావహించడం మరియు వాటిని అత్యంత సాదరంగా, సమర్ధవంతంగా ఆచరించడం.

**ఇస్లాం యొక్క ముఖ్య భాగాలు – ఐదు׃**

1. **అష్షహాద**׃ “షహాదతు అఁల్లా ఇలాహ ఇల్లల్లాహు వ అన్న ముహమ్మదర్రసూలుల్లాహ్” “ఆరాధ్యుడు ఎవడూ లేడు ఒక్క అల్లాహ్ తప్ప మరియు ముహమ్మద్ అల్లాహ్ యొక్క సందేశహరుడు” అని సాక్ష్యమివ్వడం
2. **ఇఖాముస్సలాహ్**׃ నమాజు స్థాపించడం
3. **ఈత ఉజ్జకాహ్**׃ జకాత్ చెల్లించడం
4. **సౌము షహ్ రి రమదాన్**׃ రమదాన్ మాసపు ఉపవాసములుండడం
5. **హజ్జు బైతిల్లాహిల్ హరామ్**׃ కాబా గృహం యొక్క హజ్ చేయడం.

రెండవ కీలకభాగమైన నమాజ్ గురించి ఇప్పుడు వివరంగా నేర్చుకుంటాము. మిగిలిన నాలుగు కీలకభాగాల నిర్వచనం మాత్రమే ఈ స్థాయిలో చదువుకుంటాము. అయితే వచ్చే స్థాయిలలో ఒక్కొక్క దాని గురించి పూర్తిగా, వివరంగా చదవుకుందాము.

1. **ఇస్లాం యొక్క తొలి ముఖ్య భాగం - అష్షహాద ׃**

**وَمَا خَلَقْتُ الجِنَّ وَالإِنْسَ إِلَّا لِيَعْبُدُونِ ) الذاريات51 :(56**

**జారియాత్ 51׃56** - “వమా ఖలఖ్ తుల్ జిన్న వల్ ఇన్స ఇల్లాలి యఁబుదూన్”

“నేను జిన్నాతులనూ మరియు మానవులనూ నా ఆరాధనకు తప్ప మరి దేనికొరకూ సృష్టించలేదు”

**قُلْ إِنَّ صَلَاتِي وَنُسُكِي وَ مَحْيَايَ وَ مَمَاتِي للهِ رَبِّ العَالَمِينَ الأنعام 6:162**

**అల్ అన్ఆమ్ 162:6** “ఖుల్ ఇన్న సలాతీ, వ నుసుకీ, వ మహ్యాయ, వ మమాతీ లిల్లాహి రబ్బిల్ ఆలమీన్” - (ఓ ప్రవక్తా!) ప్రకటించు “నా నమాజు, నా సకల ఉపాసనారీతులు, నా జీవనం, నామరణం సమస్తమూ సర్వలోకాల ప్రభువైన అల్లాహ్ కొరకే”

**ఆరాధన యొక్క నిర్వచనం ׃ “**బహిర్గతమైనదైనా లేక అంతర్గతమైనదైనా అల్లాహ్ కు ప్రీతి ప్రదమైనట్టి ప్రతి పలుకూ, పనీ ఆరాధన అనబడును**”**

**అష్షహాద ׃ సాక్ష్యమిచ్చుట -** అష్షహాద అంటే “**అష్ హదు అన్ లా ఇలాహ ఇల్లల్లాహు వ అష్ హదు అన్న ముహమ్మదర్రసూలుల్లాహ్” అని సాక్ష్యమివ్వటం**

“**అష్ హదు** = నేను సాక్ష్యమిస్తున్నాను, **అన్ లా ఇలాహ** = (వాస్తవమైన) ఆరాధ్యుడు ఎవడూ లేడు, **ఇల్లల్లాహు** = కేవలం ఒక్క అల్లాహ్ తప్ప, **వ** = మరియు, **అష్ హదు అన్న** = నేను సాక్ష్యమిస్తున్నాను, **ముహమ్మదుర్రసూలల్లాహ్** = ముహమ్మద్ (సల్లల్లాహుఅలైహివసల్లం) అల్లాహ్ యొక్క సందేశహరుడు

{ప్రపంచంలో ఏ ప్రాంతంవారైనా, పెద్దచిన్న తేడా లేకుండా, స్త్రీపురుష భేదం లేకుండా, బీదగొప్ప తారతమ్యం లేకుండా, ఏ మతం,కులం లేక జాతివారైనా సరే “వాస్తవమైన ఆరాధ్యుడు ఎవడూ లేడు ఒక్క అల్లాహ్ తప్ప మరియు ముహమ్మద్ (సల్లల్లాహు అలైహి వసల్లం) అల్లాహ్ యొక్క సందేశహరుడు**”** అని సాక్ష్యమిచ్చినట్లైతే అతడు ఇస్లాం ధర్మం స్వీకరించినట్లు (అంటే సర్వలోక సృష్టికర్తైన అల్లాహ్ కు స్వయంగా సమర్పించుకున్నట్లు) గా పరిగణింపబడును. ఎవరైతే ఇస్లాం స్లీకరించారో వారిని ముస్లిం అంటారు. (ముస్లిం అనే అరబీ భాష పదానికి అర్థం (అల్లాహ్ కు) సమర్పించుకున్నవాడు}

1. **ఇస్లాం యొక్క 2వ ముఖ్యభాగం - నమాజ్ ׃**

దీనిని 5వ కీలకభాగం(హజ్) తర్వాత అంటే రాబోయే పేజీలలో చదువుదాము.

1. **ఇస్లాం యొక్క మూడవ ముఖ్యభాగం – జకాహ్:**

ఇది ధనికుల నుండి వసూలు చేసి పేదలకు ఇవ్వబడే ఆర్థిక హక్కు. ఇస్లాంలో నమాజు తర్వాత దీనికే అత్యధిక ప్రాధాన్యం ఉంది. నిర్ణీత

సంపద కలిగిన ప్రతి ముస్లిం తన సంపద నుంచి సంవత్సరానికి రెండున్నర శాతం చొప్పున ధనం తీసి నిరుపేదలు, ధర్మసంస్థాపనా కార్యకలాపాల కోసం విధిగా వినియోగించాలి.

**وَأَقِيمُواْ ٱلصَّلَوٰةَ وَءَاتُواْ ٱلزَّكَوٰةَ وَأَطِيعُواْ ٱلرَّسُولَ لَعَلَّكُمۡ تُرۡحَمُونَ النور56 :**

**అన్నూర్** 24׃56 “వ అఖీముస్సలాత వ ఆతూజ్జకాత వ అతీఉర్రసూల ల అల్లకుమ్ తుర్హమూన్”

“నమాజును స్థాపించండి, జకాత్ ఇవ్వండి, సందేశహరునికి విధేయులుగా ఉండండి - అప్పుడే మీరు కరుణించబడతారు”

**జకాహ్ నిర్వచనం**׃ నిర్ణీత కాలమందు, నిర్ణీత వర్గం వారికి, నిర్ణీత నియమాలకు అనుగుణంగా సంపదనుండి చేయు ఓ విద్యుక్త దానం (త్యాగం).

**జకాహ్ చెల్లించడంలో గల లాభాలు ׃**

1. అల్లాహ్ ఆదేశపాలన - ప్రతి కోణం నుంచి ప్రతిస్ఫుటింపజేయాలి.
2. పేదల-నిరుపేదల ఉద్ధారణ జరుగుతుంది.
3. దీనిలో మానవుడు, దయా, కరుణ, కనికరం వంటి ఉదారగుణాలను పెంపొందించుకుని, పిసినిగొట్టు వంటి హీనగుణం నుంచి బయటపడతాడు.

**జకాహ్ విధిగా గల సంపద ( సొమ్ము) మరియు దాని రకాలు ׃**

1. బంగారము, వెండి, నగదు - పూర్తి సంవత్సరకాలం మోతాదుకు మించి నిల్వ ఉన్న ఎడల - ప్రతి సంవత్సరం
2. వర్తక-వాణిజ్య వస్తువులు - ప్రతి సంవత్సరం
3. పశు సంపద - మోతాదుకు మించి ఉన్న పశువులు - ప్రతి సంవత్సరం
4. వ్యవసాయ ఉత్పాదనలు-భూమి నుండి పండించే అన్నిరకాల పంటలు-ప్రతి పంటకు.

**జకాహ్ పొందు హక్కుదారులు ׃**

**إِنَّمَا ٱلصَّدَقَٰتُ لِلۡفُقَرَآءِ وَٱلۡمَسَٰكِينِ وَٱلۡعَٰمِلِينَ عَلَيۡهَا وَٱلۡمُؤَلَّفَةِ قُلُوبُهُمۡ وَفِي ٱلرِّقَابِ وَٱلۡغَٰرِمِينَ وَفِي سَبِيلِ ٱللَّهِ وَٱبۡنِ ٱلسَّبِيلِۖ فَرِيضَةٗ مِّنَ ٱللَّهِۗ وَٱللَّهُ عَلِيمٌ حَكِيمٞ 9:60**

“ఇన్న మస్సదఖాతు లిల్ ఫుఖరాఇ, వల్ మసాకీని, వల్ ఆమిలీన అలైహా వల్ ము అల్లఫతి ఖులూబుహుం వ ఫిర్రిఖాబి వల్ గారిమీన వ ఫీ సబీలిల్లాహి వబ్నిస్సబీలి. ఫరీదతమ్ మినల్లాహి వల్లాహు అలీమున్ హకీం..... ”

“ఈ జకాతు నిధులు అసలు కేవలం నిరుపేదలకు, అక్కరలు తీరని వారికి, జకాతు వ్యవహారాలకై నియుక్తులైన వారికి, ఇంకా ఎవరి హృదయాలను గెలుచుకోవడం అవసరమో వారికి, ఇంకా బానిసల విముక్తికీ, రుణగ్రస్తుల సహాయానికీ, అల్లాహ్ మార్గంలోనూ, బాటసారుల (ఆతిథ్యానికీ వినియోగించడం) కొరకు, ఇది అల్లాహ్ తరపు నుండి విధించబడిన ఒకవిధి. అల్లాహ్ అన్నీ తెలిసినవాడూ, వివేకవంతుడూను”

1. **ఇస్లాం యొక్క 4వ కీలకభాగం - శియామ్ - రమదాన్ మాసపు ఉపవాసాలు ׃**

ఖుర్ఆన్ నందు అల్లాహ్ ఇలా ఆదేశిస్తున్నారు׃

**يَٰٓأَيُّهَا ٱلَّذِينَ ءَامَنُواْ كُتِبَ عَلَيۡكُمُ ٱلصِّيَامُ كَمَا كُتِبَ عَلَى ٱلَّذِينَ مِن قَبۡلِكُمۡ لَعَلَّكُمۡ تَتَّقُونَ البقرة:18**3

**అల్ బఖర 2:183 “**యా అయ్యుహల్లదీన ఆమనూ కుతిబ అలైకుముస్సియాము కమా కుతిబ అలల్లదీన మిన్ ఖబ్లికుమ్ ల అల్లకుమ్ తత్తఖూన్**”**

**“ఓ** విశ్వసించిన ప్రజలారా! ఉపవాసం మీకు విధిగా నిర్ణయించబడినది. ఏవిధంగా మీకు పూర్వం ప్రవక్తలను అనుసరించేవారికి కూడా విధించబడినదో. దీనివలన మీలో భయభక్తులు జనించే అవకాశం ఉంది**”**

**ఉపవాసం నిర్వచనం ׃**

“ఉపవాసం ఓ ఆరాధన. ఫజ్ర్ (ప్రాత׃కాలం) నుండి మగ్రిబ్ (సూర్యాస్తమయం) వరకు అన్నపానీయాల నుండీ, ఉపవాసమును భంగపరచు ప్రతి విషయమూ, పనులనుండీ మానవుడు దూరముండడమే ఉపవాసం.”

**ఉపవాస ప్రాముఖ్యత ׃**

**బుఖారి మరియు ముస్లిం** హదీథ్ గ్రంథాలలో

“అన్ అబిహురైర రదియల్లాహు అన్హు అన్నన్నబియ్య సల్లల్లాహు అలైహివసల్లం ఖాల׃ ఖాలల్లాహు అజ్జవజల్ల - కుల్లు అమలిబ్ని ఆదమ లహు ఇల్లా అస్సియాము, ఫఇన్నహు లి వ అనా అజ్ జీ బిహీ వస్సియాము జున్నతున్, ఫఇదా కాన యౌము సౌమి అహదికుమ్ ఫలా యర్ ఫుస్ యౌమఇదిఁవ్వలా యస్ ఖబ్. ఫఇన్ సాబ్బహు అహదున్, ఔ ఖాతలహు - ఫల్ యఖూల్ ఇన్నిమ్రఉన్ సాయిమున్. వల్లదీ నఫ్సు ముహమ్మదిన్ బియదిహి లఖలూఫు ఫమిస్సాఇమి అత్యబు ఇందల్లాహి యౌమల్ ఖియామతి మిర్రీహిల్ మిస్కి వ లిస్సాఇమి ఫర్హతాని యఫ్ రహు హుమా ఇదా అఫ్ తర ఫరిహ లిఫిత్ రిహి వ ఇదా లఖియ రబ్బహు ఫరిహ బి సౌమిహి”

అబూహురైర రదిఅల్లాహు అన్హు ఉల్లేఖన ప్రకారం ప్రవక్త ముహమ్మద్ సల్లల్లాహు అలైహివసల్లం ఇలా తెలిపారు, అల్లాహ్ అజ్జవ జల్ సూచిస్తున్నారు - “**మానవుని ప్రతికార్యం తనకై కాగా ఉపవాసం నా కొరకు** కాబట్టి దాని ప్రతిఫలం నేనే ఇస్తాను” వాస్తవానికి ఈ ఉపవాసం ఒక ఢాలు మరియు కవచమూను. కాబట్టి మీలోనుంచి ఏదినమున ఎవరైతే ఉపవాసంతో ఉంటారో వారు ఉపవాసాన్ని భంగం చేయునట్టి ఏ దుర్చేష్టనూ చేయరాదు. అంటే భార్యతో రసక్రియలలో పాల్గనడం, ఎవరితోనైనా దుర్భాషలాడడం చేయరాదు.

ఒకవేళ ఎవరైనా వారితో దర్భాషలాడినా, వాదులాడినా, ఉపవాసి ఆ వాదులాడు, దర్భాషలాడు వానితో **నేను ఉపవాసిని** అనాలి. మరలా ప్రవక్త ముహమ్మద్ సల్లల్లాహు అలైహి వసల్లం అన్నారు - “ఎవరిచేతిలోనైతే ముహమ్మద్ ప్రాణాలు ఉన్నాయో ఆయన సాక్షిగా - ఉపవాసి నోటివాసన అల్లాహ్ వద్ద ప్రళయ దినాన ముష్క్ (కస్తూరి), అంబర్ ల పరిమళాలకంటే ఎన్నో రెట్లు ఉత్తమమైనదీ మరియు శ్రేష్ఠమైనదీను కానుంది”. ఉపవాసి కొరకు రెండు సందర్భాలు అత్యంత సంతోష కరమైనవి, వాటియందు అతను అమితమైన సంతోషాన్ని పొందుతాడు. వాటిలో మొదటిది - ఉపవాస విరమణా సమయం (ఇఫ్తార్ సమయం)లో ఇఫ్తార్ చేస్తున్నందుకు, రెండవది - తన ప్రభువైన అల్లాహ్ ను కలుసుకునే సమయం. ఆ సమయమునందు తను తన ఉపవాసం మూలంగా అమితమైన సంతోషాన్ని పొందుతాడు.

**ఉపవాసం వలన లాభాలు ׃**

ఉపవాసం వలన లాభాలు కోకొల్లలు, క్రింద పేర్కొన్న రెండు వాటిలో ముఖ్యమైనవి.

1. మనపై విధిగా గల అల్లాహ్ ఆదేశపాలన జరుగుతుంది.
2. ఈ ఉపవాసంతో విశ్వాసులలో భక్తీశ్రద్ధలు పెరిగి, **అల్లాహ్ అనుక్షణం వారిని గమనిస్తున్నాడు** అనే భావం పెరిగి, మరింత దృఢమౌతుంది. కాబట్టి అల్లాహ్ ఆదేశానుసారం ఆరాధన నందు సమయం గడిపి , ఆయన నివారించిన వాటినుండి ఉపవాసి దూరంగా ఉంటాడు. అల్లాహ్ ఓర్పు, అంకిత భావనలను ఎరిగినవాడు.

**ఉపవాసాన్ని భంగ పరచు విషయాలు**׃

ఈ క్రింద తెలిపిన విషయాలు ఉపవాసాన్ని భంగ పరుచును.

1. తినడం, త్రాగడం, పొగత్రాగడం మొదలగునవి.
2. తిను, త్రాగు పదార్దాల కోవకు చెందిన వాటి వినియోగం
3. ఇష్టపూర్వకంగా కావాలని వాంతి చేసుకోవటం
4. ఎక్కవ మోతాదులో రక్తం ఎక్కించడం
5. పురుటి ముట్టు, బహిష్టుల కారణంగా
6. హస్తప్రయోగం లేదా ఏదేని ఇతర విధానం ద్వారా వీర్యం స్కలింపజేసిన (ఉపవాసంలో ఉన్నా, లేకపోయినా ఇటువంటి పనులు పూర్తిగా నిషేధింపబడినవి)
7. భార్యతో రతిక్రియ జరపటం

**ఫిత్రా దానం׃**

* 1. ఆ యా ప్రాంతాలలోని ప్రధాన ఆహారధాన్యంనుంచి ఒక **సాఅ** దానం చెయ్యాలి.

(ఒక **సాఅ** అంటే నాలుగుదోశెడులు) ఉదా׃ గోధములు, బియ్యము మొ,,

* 1. ఈ ఫిత్ ర దానం ప్రతి ముస్లిం పేద-నిరుపేదలకు ఇవ్వాలి.
  2. పండుగ రోజుకు ఒకటి లేక రెండుదినాల ముందు నుండి పండుగ నమాజు ప్రారంభమయ్యే లోపల దీనిని పంచిపెట్టాలి.

1. **ఇస్లాం యొక్క ఐదవ ముఖ్యభాగం - కాబా గృహం యొక్క హజ్ చేయడం ׃**

**وَلِلَّهِ عَلَى ٱلنَّاسِ حِجُّ ٱلۡبَيۡتِ مَنِ ٱسۡتَطَاعَ إِلَيۡهِ سَبِيلٗاۚ وَمَن كَفَرَ فَإِنَّ ٱللَّهَ غَنِيٌّ عَنِ ٱلۡعَٰلَمِينَ** **)آل عمران:97(**

**“**వ లిల్లాహి అలన్నాసి హిజ్జుల్ బైతి మనిస్ తతాఅ ఇలైహి సబీలా, వ మన్ కఫర ఫ ఇన్నల్లాహ గనియ్యున్ అనిల్ ఆలమీన్**”**

ప్రజలపై అల్లాహ్ కు ఉన్న హక్కు ఏమిటంటే, ఈ గృహానికి(కాబాగృహం) వెళ్లే శక్తి గలవారు దాని హజ్ (యాత్ర) చేయాలి. ఈ ఆజ్ఞను పాలించడానికి తిరస్కరించేవాడు **అల్లాహ్ కు ప్రపంచ ప్రజల అవసరం ఎంతమాత్రం లేదు** అని స్పష్టంగా తెలుసుకోవాలి

**హజ్ లక్ష్యం ఏమిటి? -** ప్రవక్త ముహమ్మద్ సల్లల్లాహు అలైహి వసల్లం హదీథ్ యొక్క భావము ఏమనగా జమరాత్ పై రాళ్ళు విసరడం, సఫా-మర్వాల మధ్య పరుగెత్తడం (సఈ) ఇవన్నీ కేవలం అల్లాహ్ ను స్తుతిస్తూ, (అల్లాహ్) ఆదేశాలను పూర్తి చేయడం కొరకే.

**హజ్ యొక్క ప్రాముఖ్యత ׃ బుఖారి మరియు ముస్లిం హదీసు**

అన్ అబి హురైర రదిఅల్లాహు అన్హు అన్నన్నబియ్య సల్లల్లాహు అలైహి వసల్లం ఖాల **“మన్ హజ్జ, ఫలమ్ యర్ ఫుస్ వలమ్ యఫ్ సుఖ్, రజఅ కయౌమిన్ వలదత్ హు ఉమ్ముహు”**

**అనువాదం׃** అబి హురైర రదిఅల్లాహు అన్హు ఉల్లేఖన ప్రకారం ప్రవక్త సల్లల్లాహు అలైహి వసల్లం ఇలా తెలిపారు“ఎవరైతే హజ్ చేసి,హజ్ నందు భార్యతో సంభోగించడం, ఎవరితోనూ తగవులాడడం లాంటివి చేయకపోయినట్లైతే అతడు ఏవిధంగానైతే తల్లి గర్భం నుంచి పరిశుద్ధంగా పాపరహితంగా జన్మించెనో అలాగే హజ్ నుంచి మరలును”

**బుఖారి మరియు ముస్లిం హదీథ్׃** అన్ అబి హురైర రదియల్లాహు అన్హు అన్నన్నబియ్య సల్లల్లాహు అలైహి వసల్లం ఖాల **“అల్ ఉమ్రతు ఇలల్ ఉమ్రతి కప్ఫారతున్ లిమా బైనహుమా వల్ హజ్జుల్ మబ్ రూరు లైసలహు జజాఉన్ ఇల్లల్ జన్నతు”**

**అనువాదం׃** అబి హురైర రదియల్లాహు అన్హు గారి ఉల్లేఖన ప్రకారం ప్రవక్త సల్లల్లాహు అలైహి వసల్లం ఇలా తెలిపారు “ఒక ఉమ్రా మరో ఉమ్రా వరకు జరుగునటువంటి పాపాలకు ప్రక్షాళన. మరియు అల్లాహ్ ప్రసన్నత నొందిన హజ్ కు ప్రతిఫలం స్వర్గం మాత్రమే.”

**గమనిక**׃ ఘోరపాపాలైన వ్యభిచారం, తల్లిదండ్రుల హక్కుల ఉల్లంఘన మొదలగు పాపాలు పశ్చాత్తాప హృదయంతో క్షమాపణ వేడుకుంటే మాత్రమే ప్రక్షాళన అగును.

**హజ్ వలన కలిగే కొన్ని లాభాలు׃**

**1.**అల్లాహ్ యొక్క ఆదేశపాలన జరుగుతుంది.

2.ఇస్లాం సమస్త విశ్వజన మతం అన్న విషయం విశదమవుతుంది.

3. ప్రళయదిన కలయిక తలంపుకు వస్తుంది

**2) ఇస్లాం యొక్క రెండవ ముఖ్యభాగం - సలాహ్(నమాజు)ను స్థాపించడం ׃**

ఇస్లాం యొక్క అత్యంత ముఖ్యమైన ఈ కీలకభాగం గురించి వివరంగా తెలుసుకుందాం

**ఖుర్ఆన్ లో సలాహ్ (నమాజు) గురించి అల్లాహ్ ప్రకటించిన ఆజ్ఞను తెలుసుకుందాం׃**

1. **అన్ నిసా :׃103** సమస్త విశ్వాసులను ఉద్దేశించి అల్లాహ్ ఇలా ఆదేశిస్తున్నాడు

**إِنَّ ٱلصَّلَوٰةَ كَانَتۡ عَلَى ٱلۡمُؤۡمِنِينَ كِتَٰبٗا مَّوۡقُوتٗا.** النساء 103

“ఇన్నస్సలాత కానత్ అలల్ ముఅఁమినీన కితాబన్ మౌఖూతా” - నిశ్చయంగా నమాజు విశ్వాసులపై నిర్ణీత సమయాలలో విధిగాపాటించవలసిన ధర్మం

ఇక సలాహ్ (నమాజు) గురించి **వివిధ ప్రవక్తలు చేసిన బోధనలు** తెలుసుకుందాం.

1. **దివ్యఖుర్ఆన్, ఇబ్రహీం 14׃40** - **ఇబ్రహీం** అలైహిస్సలామ్ యొక్క ప్రార్ధన

**رَبِّ ٱجۡعَلۡنِي مُقِيمَ ٱلصَّلَوٰةِ وَمِن ذُرِّيَّتِيۚ** **إبراهيم : 40**

“రబ్బిఅజ్ అల్ ని ముఖీమస్సలాతి వ మిన్ దుర్రియ్యతి” “ప్రభూ! నన్ను నమాజు స్థాపించువానిగా చెయ్యి, నా సంతతిలో కూడా ఇలా చేసేవాళ్ళను లేపు”

1. **దివ్యఖుర్ఆన్, తాహా 20׃14** **మూసా** అలైహిస్సలామ్ కు ఇవ్వబడిన ఆదేశం

**إِنَّنِيٓ أَنَا ٱللَّهُ لَآ إِلَٰهَ إِلَّآ أَنَا۠ فَٱعۡبُدۡنِي وَأَقِمِ ٱلصَّلَوٰةَ لِذِكۡرِيٓ** **طه:14**

“వఅఖిమిస్సలాత లిదిక్ రీ” - “నా జ్ఞాపకం కోసం నమాజు స్థాపించు”

1. **దివ్యఖుర్ఆన్, మరియమ్:31** **ఈసా** అలైహిస్సలామ్ కు ఇవ్వబడిన ఆదేశం

**وَأَوۡصَٰنِي بِٱلصَّلَوٰةِ وَٱلزَّكَوٰةِ مَا دُمۡتُ حَيّٗا**  **مريم:31**

“వ ఔసాని బిస్సలాతి వజ్జకాతి మా దుమ్తు హయ్యా” - “నా జీవితాంతం నమాజును, జకాతును పాటించు” అని అల్లాహ్ ఆజ్ఞాపించాడు.:

1. **దివ్యఖుర్ఆన్, (అల్అంకబూత్:45)** ప్రపంచ ప్రజలందరి కోసం పంపబడిన చిట్టచివరి ప్రవక్త **ముహమ్మద్** సల్లల్లాహుఅలైహిస్సలామ్ కు ఇవ్వబడిన ఆదేశం

**ٱتۡلُ مَآ أُوحِيَ إِلَيۡكَ مِنَ ٱلۡكِتَٰبِ وَأَقِمِ ٱلصَّلَوٰةَۖ** **العنكبوت:45**

“ఉత్ లు మా ఊహియ ఇలైక మినల్ కితాబి వ అఖిమిస్సలాత్” - “వహీ ద్వారా నీ వద్దకు పంపబడిన గ్రంధాన్ని పారాయణం చెయ్యి, నమాజును స్థాపించు”

**నమాజు యొక్క ప్రాముఖ్యత** ׃

1. **దివ్యఖుర్ఆన్ అల్ అంకబూత్: 45**

**إِنَّ ٱلصَّلَوٰةَ تَنۡهَىٰ عَنِ ٱلۡفَحۡشَآءِ وَٱلۡمُنكَرِۗ وَلَذِكۡرُ ٱللَّهِ أَكۡبَرُۗ العنكبوت:45**

“ఇన్నస్సలాత తన్ హా అనిల్ ఫహ్ షాఇ, వల్ మున్ కరి, వల దిక్రుల్లాహి అక్బర్” -“నిశ్చయంగా నమాజు అశ్లీల కార్యాల నుండి, చెడు పనుల నుండి నిరోధిస్తుంది. అల్లాహ్ సంస్మరణ దీనికంటే కూడా చాలా గొప్ప విషయం ”

1. **దివ్యఖుర్ఆన్ అల్ మఆరిజ్ :34-35**

**وَٱلَّذِينَ هُمۡ عَلَىٰ صَلَاتِهِمۡ يُحَافِظُونَ ٣٤ أُوْلَٰٓئِكَ فِي جَنَّٰتٖ مُّكۡرَمُونَ**

“వల్లదీన హుమ్ అలా సలాతిహిమ్ యుహాఫిజూన్ ఉలాఇక ఫీ జన్నాతిమ్-ముక్రమూన్” - “తమ నమాజులను కాపాడుకనేవారు-ఇలాంటివారు సగౌరవంగా స్వర్గవనాలలో ఉంటారు”

1. **బుఖారి మరియు ముస్లిం హదీథ్׃**

“అన్ అనసిన్ రదియల్లాహు అన్హు ఖాల - ఫురిదత్ అలా రసూలిల్లాహి సల్లల్లాహు అలైహి వసల్లం లైలత ఉస్రియ బిహీ అస్సలవాతు ఖంసీన, సుమ్మ నుఖిసత్ హత్తా జుఇలత్ ఖంసా, సుమ్మ నూదియ యా ముహమ్మద్

ఇన్నహూ లాయుబద్దలుల్ ఖౌలు లదయ్య, వ ఇన్నలక బి హాదిహిల్ ఖంసి - ఖంసీన్”

“అనస్ రదియల్లాహు అన్హు ఉల్లేఖించారు - ఏ రాత్రి నందు అయితే ప్రవక్త సల్లల్లాహు అలైహివసల్లం కు మేరాజ్ పయనం ప్రాప్తమైనదో, ఆ రాత్రి ఆయనపై ప్రతిదినం యాభై పూటల నమాజు విధించబడినది. తరువాత తగ్గుతూ తగ్గుతూ చివరికి ఐదు పూటలైనది. అనంతరం ప్రవక్త ముహమ్మద్ సల్లల్లాహు అలైహి వసల్లం ను కేకవేస్తూ పెద్ద శబ్దంతో పిలిచి తెలపడమైనది - “ఓ ముహమ్మద్! నా వద్ద మాట మారదు. నిశ్చయంగా ఈ ఐదుపూటల నమాజుకై మీకు - యాభైపూటల నమాజుకు సమానమైన ప్రతిఫలం దొరుకుతుంది”

1. **బుఖారి మరియు ముస్లిం హదీథ్׃**

అన్ అబి హురైరత రదియల్లాహు అన్హు ఖాల సమిఁతు రసూలుల్లాహి సల్లల్లాహు అలైహివసల్లం యఖూల్ “అర ఐతుమ్ లౌఅన్న నహరన్ బిబాబి అహదికుమ్ యగ్ తసిలు మిన్ హు కుల్లయౌమిన్ ఖమ్ స మర్రాతిన్ హల్ యబ్ ఖ మిన్ దరనిహి షయ్ఉన్? ఖాలూ –

లాయబ్ ఖ మిన్ దరనిహి షయ్ఉన్, ఖాల - ఫదాలిక మసలుస్సలవాతిల్ ఖమ్ సి, యమ్ హుల్లాహు బిహిల్ ఖతాయా”

అబి హురైర రదియల్లాహు అన్హు ఇలా ఉల్లేఖించారు - నేను ఒకనాడు ప్రవక్త సల్లల్లాహు అలైహి వసల్లం వివరిస్తుండగా విన్నాను

“మీరు తెలుపండి! ఒకవేళ మీలోని ఎవరి వాకిటనుండి అయినా ఏదేని నది ప్రవహిస్తుందనుకోండి, మీరు అందులో ప్రతిరోజూ ఐదుపూటలా స్నానం చేస్తుంటే ఇక మీ శరీరం పై మైలు-మురికి మిగిలి ఉంటాయా?” ప్రవక్త సల్లల్లాహు అలైహి వసల్లం సహచరులు ఎంత మాత్రం ఉండదని జవాబిచ్చారు. అప్పుడు ప్రవక్త సల్లల్లాహు అలైహివసల్లం ఇలా అన్నారు - “ఇదే ఉపమానం ఐదుపూటలా నమాజుదీను. అల్లాహ్ దీని ద్వారా తన దాసుని పాపాలను రూపుమాపును”

1. **హదీథ్ ׃**

عن أبِي هُرَيْرَةَ رَضِيَ اللهُ عَنْهُ قَالَ سَمِعْتُ رَسُولَ الله صَلَّى اللهُ عَلَيْهِ وَسَلّمَ يَقُولُ: إِنَّ أَوَّلَ مَا يُحَاسَبُ بِهِ الْعَبْدُ يَوْمَ الْقِيَامَةِ مِنْ عَمَلِهِ صَلَاتُهُ فَإِنْ صَلُحَتْ فَقَدْ أَفْلَحَ وَأَنْجَحَ وَإِنْ فَسَدَتْ فَقَدْ خَابَ وَخَسِرَ. {الترمذي 413}.

అన్ అబూ హురైర రజియల్లాహు అన్హు ఖాల సమిఅఁతు రసూలల్లాహి సల్లల్లాహు అలైహి వసల్లమ యఖూలుః "ఇన్న అవ్వల మా యుహాసబు బిహిల్ అబ్దు యౌమల్ ఖియామతి మిన్ అమలిహీ సలాతుహూ, ఫఇన్ సలుహత్ ఫఖద్ అఫ్లహ వ అంజహ వఇన్ ఫసదత్ ఫఖద్ ఖాబ వ ఖసిర"

ప్రవక్త సల్లల్లాహు అలైహి వసల్లం ఉపదేశించారని అబూ హురైరా రజియల్లాహు అన్హు ఉల్లేఖించారుః "మానవునితో అతని ఆచరణల్లో

మొదటి లెక్క, తీర్పు అతని నమాజు గురించి ఉండును. అది బాగుంటే అతడు పాస్ అయి విజయం పొందినట్లే. అది పాడుంటే అతడు నష్టపోయి, మునిగినట్లే".

1. **హదీథ్ ׃** అన్ అబ్దిల్లాహ్ ఇబ్నె ఖుర్ తిన్ రదియల్లాహు అన్హు ఖాల “ఖాల రసూలుల్లాహి సల్లల్లాహు అలైహి వసల్లం-అవ్వులు మా యుహాసబు అలైహిల్ అబ్దు యౌమల్ ఖియామతిస్సలాత, ఫఇన్ సలహత్, సలహత్ సాయిర అమలిహి వ ఇన్ ఫసదత్ ఫసద సాయిరు అమలిహి” తబ్రాని –

అబ్దుల్లాహ్ ఇబ్నె ఖుర్ తిన్ రదియల్లాహు అన్హు ఉల్లేఖన ప్రకారము ప్రవక్త సల్లల్లాహు అలైహి వసల్లం ఇలా వివరించారు “ప్రళయదినం నాడు అన్నింటికంటే ముందు దాసునితో తన నమాజును గురించి ప్రశ్నించబడును. ఒకవేళ తన నమాజు సరిగా ఉంటే మిగిలిన అన్ని కార్యాలు సరిగా ఉంటాయి. ఒకవేళ నమాజు విషయంలో కొరత, అసంపూర్ణతలు చోటు చేసుకున్నట్లయితే మిగిలిన అన్ని కార్యాలందునూ కొరత, అసంపూర్ణతలు ఉంటాయి”

1. **హదీథ్** ׃

عَنْ بُرَيْدَةَ قَالَ: قَالَ رَسُولُ الله صلى الله عليه وسلم: **(الْعَهْدُ الَّذِي بَيْنَنَا وَبَيْنَهُمْ الصَّلَاةُ فَمَنْ تَرَكَهَا فَقَدْ كَفَرَ)** {الترمذي 2621 النسائي 459 ابن ماجة 1079}

అన్ బురైదతహ్ రదియల్లాహు అన్హు ఖాల, ఖాల రసూలుల్లాహి సల్లల్లాహు అలైహి వసల్లం “అల్ అహ్ దుల్లదీ బైననా వ బైనహు

ముస్సలాతు,ఫమన్ తరకహా ఫఖద్ కఫర” - బురైదతహ్ రదియల్లాహు అన్హు ఉల్లేఖన ప్రకారం ప్రవక్త సల్లల్లాహు అలైహి వసల్లం ఇలా వివరించారు “మన మధ్య మరియు అవిశ్వాసుల మధ్య గల వ్యత్యాసం నమాజుయే, అంటే ఎవరైతే దాన్ని పూర్తిగా నిర్వర్తించరో వారు తిరస్కారి అగును”

**తహారహ్ (పరిశుద్ధత) ׃**

**ఆత్మ** సంబంధమైన పరిశుభ్రత, **శారీరక** సంబంధమైన **పరిశుభ్రత** అని రెండు రకాలు

**1.** **ఆత్మసంబంధమైన పరిశుభ్రత** అంటే పరిశుభ్రమైన హృదయం కలిగుండటం అని అర్ధం

**అ)** అవిశ్వాసం, కపటం మొదలగు వాటినుండి పరిశుభ్రమగుట

**ఆ**) కోపము, వైషమ్యాలతో సాటి ముస్లింలపై ప్రతీకారం, ఈర్ష్య-ద్వేషాల నుంచి ఆత్మను, మనస్సును పరిశుభ్రపరచుకొనుట.

**2**. **శారీరిక పరిశుభ్రత** అంటే మనదేహమును శుభ్రముగా ఉంచుకోవటం

**అ)**భార్యతో రతిక్రియలు జరుపుట వంటి అపవిత్ర స్థితి నుండి పవిత్రమగుట

**ఆ**) మల-మూత్రాదుల వంటి అపరిశుద్ధ వస్తువుల నుండి పరిశుద్ధతను పొందుట

**వుదూ ׃**

**يَٰٓأَيُّهَا ٱلَّذِينَ ءَامَنُوٓاْ إِذَا قُمۡتُمۡ إِلَى ٱلصَّلَوٰةِ فَٱغۡسِلُواْ وُجُوهَكُمۡ وَأَيۡدِيَكُمۡ إِلَى ٱلۡمَرَافِقِ وَٱمۡسَحُواْ بِرُءُوسِكُمۡ وَأَرۡجُلَكُمۡ إِلَى ٱلۡكَعۡبَيۡنِۚ المائدة:6**

**దివ్యఖుర్ఆన్ అల్ మాయిద 5׃6** “యా అయ్యుహల్లదీన ఆమనూ ఇదా ఖుమ్ తుమ్ ఇలస్సలాతి ఫగ్ సిలూ వుజూహకుమ్ వ ఐదియకుమ్ ఇలల్ మరాఫిఖి వమ్ సహూ బి రుఊసికుమ్ వ అర్ జులకుమ్ ఇలల్ కఅఁబైన్” - “ఓ విశ్వసించిన ప్రజలారా! మీరు నమాజుకొరకు లేచినప్పుడు మీ ముఖాలను మరియు మోచేతుల వరకు చేతులను కడుక్కోండి, తలపై తడి చేతులతో తుడవండి, కాళ్ళను చీలమండాల వరకు కడుక్కోండి”

**వుదూ ప్రాముఖ్యత** ׃

**ముస్లిం హదీథ్ గ్రంథం׃** అన్ అబూ హురైర రదియల్లాహు అన్హు అన్నన్నబియ్య సల్లల్లాహు అలైహి వసల్లం ఖాల “ఇదా తవద్దాఅల్ అబ్దుల్ ముస్లిము అవిల్ ముఅమిను (1) ఫగసల **వజ్ హహు** ఖరజ మిన్ వజ్

హిహ కుల్లు ఖతీఅతిన్ **నజర** ఇలైహా బిఐనైహి మఅల్ మాఇ ఔ మఅఁ ఆఖిరి ఖత్రిల్ మాఇ, (2) ఫఇదా గసల **యదైహి** ఖరజ మిన్ యదైహి కుల్లు ఖతీఅతిన్ కాన బతషత్ హా **యదాహు** మఅఁల్ మాఇ ఔ

మఅఁ ఆఖిరి ఖత్రిల్ మాఇ. (3) ఫఇదా గసల **రిజ్ లైహి** ఖరజత్ కుల్లు ఖతీఅతిన్ మషత్ హా **రిజ్ లాహు** మఅఁల్ మాఇ ఔ మఅఁ ఆఖిరి ఖత్రిల్ మాఇ హత్తా యఖ్రుజ నఖియ్యమ్మినద్దునూబ్”

**అనువాదం׃** అబి హురైర రదియల్లాహు అన్హు ఉల్లేఖన ప్రకారం ప్రవక్త సల్లల్లాహు అలైహి వసల్లం ఇలా తెలిపారు - ఎప్పుడైతే ముస్లిం (అల్లాహ్ దాసుడు) వుదూలో తన **ముఖం** కడుగునో అప్పుడు ఆ నీటితో గాని లేక నీటి చివరి బిందువుతో గాని అతను (తన) **కళ్ళతో** చూచినటువంటి (చిన్న) పాపాలన్నీ కడిగివేయబడతాయి. మరియు ఎప్పుడైతే రెండు **చేతులను** కడుగునో తన రెండు చేతులతో చేసినటువంటి (చిన్న) పాపాలన్నీ ఆ నీటితో గాని లేక నీటి చివరి బిందువుతో గాని కడిగివేయబడతాయి. మరియు ఎప్పుడైతే రెండు **కాళ్ళను** కడుగునో తన రెండు కాళ్ళ సహాయంతో అతను నడిచివెళ్ళి చేసినటువంటి (చిన్న) పాపాలన్నియూ ఆ నీటితో గాని లేక నీటి చివరి బిందువుతో గాని కడిగివేయబడతాయి. తుదకు వుదూతో అతను పూర్తిగా **పరిశుద్ధుడౌ**తాడు.

**అబూ దావూద్ హదీథ్ గ్రంథం** ׃ అన్ అలీ బిన్ అబి తాలిబ్ రదియల్లాహు అన్హు ఖాల - ఖాల రసూలుల్లాహి సల్లల్లాహు అలైహి వసల్లం “మిఫ్ తాహుస్సలాతిత్తుహూర్” - అలీ బిన్ అబితాలిబ్ రదియల్లాహు అన్హు ఉల్లేఖన ప్రకారం ప్రవక్త సల్లల్లాహు అలైహి వసల్లం ఇలా తెలిపారు - నమాజు యొక్క తాళం చేవి పరిశుభ్రతయే.

**వుదూ యొక్క నిబంధనలు ׃**

1. పరిశుభ్రతా సంప్రాప్త సంకల్పం (మనస్సులో) చేసుకోవలెను
2. స్వచ్ఛమైన, శుద్ధమైన నీటిని వినియోగించవలెను
3. వుదూనందు శుభ్రపరచవలసిన శరీరాంగములను ఏదేని వస్తువు కప్పి ఉంచినట్లైతే దానిని తొలగించవలెను. ఉదా,, చేతిలో టైట్ గా ఉండి నీరు చొరబడనీయని స్థితిలో ఉన్న గడియారము, క్రీడాకారుల చేతిబంధం.

**వుదూ ప్రత్యేకతలు׃**

అనగా వుదూ నందు గల విధులు, పద్ధతులు(సున్నతులు)

**వుదూ నందు గల విధులు (తప్పకుండా చేయవలసినవి)׃**

1. ముఖం పూర్తిగా కడగాలి (నీరు పుక్కలించడం, గరగర చెయ్యడం, ముక్కును శుభ్ర పరచడం కూడా చెయ్యాలి)
2. రెండు చేతులను మోచేతుల వరకు కడగాలి
3. తల మరియు చెవులు తడపాలి
4. రెండు కాళ్లను, చీలమండలాల వరకు కడగాలి
5. క్రమపద్ధతిని పాటించాలి. అంటే దేని తర్వాత ఏది చెయ్యాలో అదే క్రమంలో చెయ్యాలి

**వుదూ నందు సున్నతులు (ప్రవక్త సల్లల్లాహు అలైహి వసల్లం బోధించిన పద్దతులు)׃**

(ఆచరిస్తే ఎక్కువ పుణ్యాలు లభిస్తాయి, కాబట్టి వీటిని తప్పక పాటించటానికి ప్రయత్నించవలెను)

1. “బిస్మిల్లాహ్” అని ఉచ్ఛరించడం
2. రెండు చేతులనూ మణికట్టువరకు నీటితో మూడుసార్లు కడగాలి, మరియు చేతివేళ్ల నడుమ ఖిలాల్ చేయాలి (అప్పుడే నిదుర నుండి లేచిన వారికైతే ఇది అనివార్యం)
3. మూడుసార్లు నోట నీరుతీసుకుని పుక్కిలించి ఉమ్మివేయాలి. అదేవిధంగా మూడుసార్లు ముక్కు నందునూ నీరు ఎక్కించి తీసివేయాలి
4. మూడుసార్లు ముఖం కడగాలి
5. గడ్డమునందు నీటితో ఖిలాల్ చేయాలి.
6. మొదట కుడి చేతిని మోచేతి వరకు కడగాలి, తరువాత అదే విధంగా ఎడమ చేతిని కూడా కడగాలి.
7. తల యొక్క మసహ్ చేయాలి. ముందు నుదుటి వైపునుండి తడిచేతులను తల వెనుక వరకు తీసుకెళ్లి మరల అక్కడ నుండి ముందుకు తీసుకురావాలి.
8. మొదట కుడికాలిని పాదం యొక్క పై కట్టు (చీలమండలం) వరకు కడగాలి. తరువాత ఎడమకాలిని కూడా కడగాలి.
9. కుడివైపు నుండి మొదలు పెట్టాల.
10. తప్పనిసరిగా వజూను ఒక క్రమపద్ధతిలో మాత్రమే చేయాలి. (అంటే ఖుర్ఆన్ నందు ఆదేశించబడిన క్రమంలో)
11. **వుదూ తరువాత ఈ దుఆ చేయాలి:**

“అష్ హదు అన్ లా ఇలాహ ఇల్లల్లాహు వహదహు లాషరీకలహు వఅష్ హదు అన్న ముహమ్మదన్ అబ్దుహు వ రసూలుహు, అల్లాహుమ్మజ్ అల్'నీ మినత్తవ్వాబీన వజ్ అల్'నీ మినల్ ముతతహ్హిరీన్”

నేను సాక్ష్యమిస్తున్నాను - (వాస్తవమైన) ఆరాధ్యుడు ఎవ్వడూ లేడు, కేవలం ఒక్క అల్లాహ్ తప్ప. ఆయనకు ఎవ్వరూ సాటికారు. మరియు నేను సాక్ష్యమిస్తున్నాను ముహమ్మద్ (సల్లల్లాహు అలైహి వసల్లం) అల్లాహ్ దాసుడు మరియు అల్లాహ్ యొక్క వాస్తవమైన ప్రవక్త. ఓ అల్లాహ్! నన్ను పశ్చాత్తాపపడు మరియు పరిశుద్ధంగా ఉండే వారిలోని వాడిగా చేయుము.

1. **హదస్ అల్ అస్గర్ ׃**

**వజూను భగ్నపరచు విషయాలు**

1. మల-మూత్రాదుల విసర్జన మరియు (అపానవాయువు)నిష్క్రమణ వలన

2. దీర్ఘనిద్ర – మరుపుచేత

3.కామవాంఛ లేదా మామూలుగాగానీ నేరుగా మర్మాంగాలను స్పర్శించుట వలన

4. ఒంటె మాంసం తినడం వలన

**కాలి మేజోడులపై మసహ్ చేయడం :**

కాలి మేజోడులపై మసహ్ చేయగలమనుటకు ఆధారం׃బుఖారి మరియు ముస్లిం - అనిల్ ముగీరహ్ ఇబ్ని షుఅబత రదియల్లాహు అన్హు ఖాల ׃ కున్తు మఅన్నబియ్యి (సల్లల్లాహు అలైహి వసల్లం) వహువ యత వజ్జఉ ఫఅహ్ వయ్ తు లి అన్ జఅ ఖుప్ఫైహి ఫఖాల- దఅహుమా ఫఇన్నీ అద్ ఖల్ తుహుమా తాహిరతైన్. ఫమసహ అలైహిమా.

ముగీర బిన్ షోబా రదిఅల్లాహు అన్హు అంటున్నారు׃ నేను రసూలుల్లాహ్ సల్లల్లాహు అలైహి వసల్లంతో ఉన్నాను. అప్పుడు ప్రవక్త సల్లల్లాహు అలైహి వసల్లం వుదూ చేయబోగా నేను ఆయన కాలిమోజోడులను తీయడానికి వంగాను. అప్పుడు ప్రవక్త సల్లల్లాహు అలైహి వసల్లం నన్ను వారిస్తూ, ఇలా పలికారు - “ఉండనివ్వండి! వీటిని తీయకండి! నేను ఈరెండు మోజోడులను పరిశుద్ధ అవస్థలో తొడిగాను” అంటూ ప్రవక్త

(సల్లల్లాహు అలైహి వసల్లం) తనరెండు మోజోడులపై మసహ్ చేశారు”

**మోజోడులపై మసహ్ ఎప్పుడు చేయగలం ?**

1. మోజోడులను వుదూచేసిన తరువాత తొడిగి ఉండాలి
2. మురికి, మాలిన్యాల నుండి మోజోడులను శుభ్రపరచి ఉండాలి
3. ఇస్లామీయ ధర్మశాస్త్రం (షరీఅహ్) దీనికి ఏర్పరచిన పరిమిత సమయం మించరాదు

**అ)** స్థానికులకు ఒక రాత్రి-ఒక పగలు (24 గంటలు)

**ఆ)** బాటసారులకు మూడు రాత్రులు-మూడు పగళ్లు (72 గంటలు)

**గమనిక׃** తొలిసారి మసహ్ చేయగానే మసహ్ యొక్క సమయం మొదలగును

1. వుదూనందు కాలిని ఎంతవరకు కడుగుతామో, అంతవరకు మోజోడు కూడా కప్పిఉంచాలి
2. ఈ రెండు మోజోడులు సక్రమ (హలాల్) సంపాదనతో కొనుకున్నవై ఉండాలి.

**చేయు విధానం ׃**

1. రెండు చేతులను నీటితో తడుపుకొనవలెను
2. పాదపు ఉపరితలభాగంపై అంటే పై భాగంపై చేతిని సరచాలి. అంటే కాలివేళ్ళనుండి మొదలుపెట్టి, పాదపు కట్టు వరకు అలా చేయాలి. కేవలం ఒక్కమారు చేస్తే చాలు.
3. కుడి చేతితో కుడుపాదంపై , ఎడమ చేతితో ఎడమ పాదంపై మసహ్ చేయాలి

**మసహ్ ను భంగ పరచు విషయాలు ׃**

**అ**) మోజోళ్ళను కాలి నుండి తీసివేయడం వలన

**ఆ)** గుసుల్ విధిగా చేయవలసి రావడం వలన

**ఇ)** నిర్ణీత కాలం గడచి పోవడం వలన

**గుసుల్ (స్నానం చేయటం)׃**

**وَإِن كُنتُمۡ جُنُبٗا فَٱطَّهَّرُواْۚ** **المائدة: 6**

**దివ్యఖుర్ఆన్ లోని అల్ మాయిద 5׃6** “వ ఇన్ కున్ తుమ్ జునుబన్ ఫత్తహ్హరూ ”-“మీరు అపరిశుద్ధులుగా ఉంటే స్నానం చేసి శుద్ధులు కండి”

**ఏఏ కారణాల వలన గుసుల్ వాజిబ్ (విధి) అయిపోతుంది?**

1. వీర్యస్ఖలనం చేత - స్వప్నం వలన కానీ, స్త్రీలతో సరసాలాడడం వలన కానీ.
2. రతిక్రియలలో పాల్గొనడం వలన - వీర్యస్ఖలనం అయిననూ, అవకపోయిననూ
3. స్త్రీల వస్త్రస్రావం నిలిచిపోయాక అంటే బహిష్టు ఆగిపోయిన తరువాత
4. పురుటి ముట్టు నిలిచిపోయాక అంటే ప్రసవానంతర రక్తస్రావం నిలిచిపోయాక
5. అవిశ్వాసి ఇస్లాం స్వీకరించాక
6. ముస్లిం యొక్క మరణం తర్వాత (అంటే మృతశరీరానికి గుసుల్ ఇవ్వడం)

**గుసుల్ విధానం ׃ గుసుల్ నందు చేయవలసిన తప్పనిసరి కార్యాలు׃**

1. పరిశుద్ధతను పొందు సంకల్పం చేయాలి
2. దేహం మొత్తాన్ని నీటితో కడగాలి (ముక్కులో నీరు ఎక్కించడం, గరగరచేయడం, నోటిలో నీరు తీసుకుని పుక్కిలించడం కూడా భాగమే)
3. వెంట్రుకల మధ్య కూడా వేళ్ళతో శుభ్రం (ఖిలాల్) చేయాలి.

**గుసుల్ లోని సున్నతులు ׃**

1. ఆరంభానికి ముందు **బిస్మిల్లాహ్** అనడం
2. రెండు అరిచేతులను మూడేసి సార్లు కడగడం
3. మర్మస్థానాన్ని ఎడమచేతితో కడగడం, దుర్గంధాన్ని దూరం చేయడం
4. వుదూ చేయడం
5. తల వెంట్రుకలను మూడుసార్లు కడగడం
6. మొత్తం శరీరాన్ని కడగడం, మొదట కుడిభాగాన్ని కడుగుతూ ప్రారంభించాలి. తరువాత ఎడమభాగం కడగాలి.

**పరిశుభ్రత (వుదూ లేదా గుసుల్) తప్పని సరైనటువంటి విషయాలు – పనులు׃**

* 1. **చిన్న హదస్**  ׃

మల-మూత్రాల వంటి వాటి నుండి పరిశుభ్రత పొందటం

* నమాజు నిర్వర్తించడానికి
* కాబా గృహం యొక్క ప్రదక్షిణలు చేయడానికి
* ఖుర్ఆన్ ముట్టుకొనుటకు లేక చేతితో పట్టుకుని చదువుటకు
  1. **పెద్ద హదస్** ׃ అపవిత్రత నుండి పవిత్తత పొందటం
* చిన్న హదథ్ తో ఏఏ పనులు చేయడం నిషేధించబడినవో(హరాం చేయబడినవో) వాటిని ఈ స్థితి(పెద్ద హదస్)లో కూడా పరిశుద్ధులవనంత వరకు చేయడం నిషేధించబడినవే (హరాం చేయబడినవే) ఉదా,, నమాజు, కాబా ప్రదక్షిణ, ఖుర్ఆన్ ముట్టుకొనుట మొదలగునవి.
* ఖుర్ఆన్ పఠనం కొరకు
* మస్జిద్ నందు కూర్చొనుటకు.

**సలాహ్ (నమాజు)ను చేయడానికి గల ముఖ్యమైన నిబంధనలు׃**

1. ముస్లిం అయి ఉండాలి
2. మతి స్థిమితం గలవారై ఉండాలి
3. లౌక్య మెరిగిన వారై ఉండాలి

**సలాహ్ (నమాజు) చేయడానికి పాటించవలసిన కనీస విషయాలు ׃**

* 1. నమాజు సమయం గుర్తించడం׃

|  |  |  |
| --- | --- | --- |
| **విధి(ఫర్ద్)**  **నమాజ్** | **రకాతుల**  **సంఖ్య** | సలాహ్ (**నమాజు) చదవగల సమయం** |
| ఫజర్ | రెండు | వేకువజాము నుండి సూర్యోదయానికి ముందు వరకు |
| జొహర్ | నాలుగు | సూర్యుడు పడమరకు వాలినది మొదలు ప్రతి వస్తువు నీడ  దానికి సమానమగు వరకు |
| అసర్ | నాలుగు | ప్రతి వస్తువు నీడ దానికి సమానముగా వాలి ఉన్నది  మొదలు సూర్యాస్తమయసమయానికి ముందు వరకు |
| మగ్.రిబ్ | మూడు | ప్రతి వస్తువు నీడ దానికి సమానముగా వాలి ఉన్నది  మొదలు సూర్యాస్తమయసమయానికి ముందు వరకు |
| ఇషాఁ | నాలుగు | మగ్ రిబ్ తరువాత నుండి నడిరేయి వరకు |

* 1. శరీరాంగాలను కప్పి ఉంచడం ׃
  + పురుషులకు నాభి నుంచి మోకాళ్ళ వరకు
  + స్త్రీల కొరకు పూర్తి శరీరం-(నమాజునందు అరచేతులు,ముఖము కనిపించవచ్చును)
  1. పరిశుద్ధులై ఉండుట ׃
  + చిన్న హదస్ నుండి పరిశుద్ధులవటం - అంటే వజూను భగ్నం చేయు అంశాల నుండి పరిశుద్ధులగుట
  + పెద్ద హదస్ నుండి పరిశుద్ధలవటం - అంటే గుసుల్ ను తప్పనిసరి అయిన స్థితిలో దానిని పూర్తి చేసి, పరిశుద్ధత పొందుట
  1. జాగ్రత్త పడవలసిన విషయాలు׃
  + శరీరాన్ని అపరిశుభ్రత నుండి శుభ్రపరచడం
  + దుస్తులను పరిశుభ్రంగా ఉంచడం
  + ప్రదేశమును పరిశుభ్రంగా ఉంచడం
  1. ఖిబ్లా దిశకు మరలడం
  2. సంకల్పం చేయడం (ఏ నమాజు చదవనున్నామో,ఆ నమాజు యొక్క సంకల్పం చేయడం)

**సలాహ్ (నమాజు) చేయు విధానం׃**

**బుఖారి:** ముహమ్మద్ సల్లల్లాహు అలైహి వసల్లం ఇలా శెలవిచ్చారు“సల్లూ కమా రఅయితమూని ఉసల్లి” - మీరు అలాగే నమాజు చదవండి, నన్ను ఏ విధంగా నమాజు చదవుతూ చూస్తున్నారో.

నమాజు చేయు విధానం వివరంగా క్రింద ఇవ్వబడినది.

1. **ఖియామ్** ׃ అంటే నమాజు చదువుటకు నిలబడుట
2. **తక్బీర్ - ఎ - తహ్ రీమ** ׃ అంటే అల్లాహు అక్బర్ అని నమాజు ప్రారంభించడం
   * రెండు చేతులనూ అల్లాహు అక్బర్ అంటూ చెవుల వరకు లేక భుజాల వరకు ఎత్తడం
   * కుడిచేతిని ఎడమచేతి మీద రొమ్ము మధ్య భాగాన ఉంచవలెను.
   * “సుబహానకల్లాహుమ్మ వబిహందిక వతబారకస్ముక వతఆల జద్దుక వలా ఇలాహగైరుక” అని చదవాలి
   * సజ్దా చేయనున్న చోట దృష్టిని ఉంచాలి
3. **సూరతుల్ ఫాతిహా ׃**
   * మొదట “అఊదు బిల్లాహి మినష్షైతానిర్రజీం” చదవాలి.
   * “బిస్మిల్లా హిర్రహ్మా నిర్రహీం” అనాలి.
   * తరువాత **సూరతుల్ ఫాతిహా** చదవాలి.

**గమనిక׃** సూరతుల్ ఫాతిహా తర్వాత ఆమీన్(**ఓ అల్లాహ్! మా** **విన్నపాల్ని అంగీకరించు)** అనాలి

* + సూరతుల్ ఫాతిహా తరువాత ఏదైనా ఒక పూర్తి సూరహ్ లేదా సూరహ్ లోని కొన్ని వచనాలు (ఆయత్ లు) చదవాలి.

1. **రుకూ చెయ్యాలి ׃**
   * రెండు చేతులనూ **అల్లాహు అక్బర్** అంటూ చెవుల వరకు లేక భుజాల వరకు ఎత్తడం
   * నడుమును (వీపును) ముందుకు వంచి, రెండు చేతులతో రెండు మోకాళ్ళ చిప్పలను గట్టిగా పట్టుకుని, కంటి చూపు సజ్దా చేసేచోట ఉంచవలెను. దీనిని రుకూ అంటారు
   * రుకూ లో మూడు సార్లు **సుబ్ హాన రబ్బియల్ అజీం** అనాలి.
2. **రుకూ నుండి లేవాలి**
   * రుకూ నుంచి లేచి నిలబడుతూ, రెండుచేతులను భుజాల వరకు లేదా రెండు చెవులకు సమంగా లేపుతూ నమాజు చదివించే వారైనా లేదా ఒంటరిగా నమాజు చేసుకునే వ్యక్తి అయినా **సమిఅల్లాహు లిమన్ హమిద** అనాలి.
   * అందరూ **రబ్బనా వలకల్ హమ్ ద్** అనాలి.
3. **సజ్దా చేయాలి׃**
   * సజ్దాలోకి వెళ్లడానికి ముందు **అల్లాహు అక్బర్** అనాలి.
   * సజ్దానందు మూడుసార్లు **సుబ్ హానరబ్బియల్ ఆఁలా** అనాలి.
   * సజ్దా లో ఏడు అంగాలు భూమిని తాకాలి - 1. ముఖం(నుదురు,ముక్కు) 2. రెండు చేతులు 3. రెండు మోకాళ్ళు 4. రెండు పాదాల వ్రేళ్ళు.
4. **జల్స ఇస్తిరాహత్ చేయాలి**:

అంటే రెండు సజ్దాల నడుమ కూర్చోడం.

* + సజ్దా నుండి తల ఎత్తునప్పుడు **అల్లాహు అక్బర్** అనాలి.
  + రెండు సజ్దాల నడుమ నిదానంగా కూర్చొని మూడుసార్లు **రబ్బిగ్ ఫిర్ లి** అనాలి.

1. **తొలి సజ్దా తరువాత రెండవ సజ్దా చేయడం ׃**
   * సజ్దాలోకి వెళ్లునప్పుడు **అల్లాహు అక్బర్** అనాలి.
   * సజ్దానందు మూడుసార్లు **సుబ్ హానరబ్బియల్ అఁలా** అనాలి.

**గమనిక** ׃ పైన పేర్కొన్న ఈ ప్రక్రియలన్నీ కలసి **ఒక రకాతు** అనబడును.

1. మొదటి రకాతు పూర్తి అయ్యాక **రెండవ రకాతుకై ఖియామ్ చేయ్యడం** అంటే లేచి నిలబడడం
   * లేచి నిలబడుతూ **అల్లాహు అక్బర్** అనాలి
2. మొదటి తషహ్హుద్ చేయాలి׃ అంటే రెండు రకాతుల తరువాత తషహ్హుద్ లో కూర్చోవాలి
   * రెండు రకాతుల తర్వాత కూర్చుని ఈ దుఆ చదవాలి

“అత్తహియ్యాతు లిల్లాహి వస్సలవాతు వత్తయ్యిబాతు వస్సలాము అలైక అయ్యుహ న్నబియ్యు వ రహ్మతుల్లాహి వ బరకాతుహు అస్సలాము అలైనా వ అలాఇబాదిల్లా హిస్సాలిహీన్, అష్ హదు అల్లా ఇలాహ ఇల్లల్లాహు వ అష్ హదు అన్న ముహమ్మదన్ అబ్ దుహు వ రసూలుహు”

**అనువాదం**׃ స్తుతి, శారీరక - ఆర్ధిక పరమైన ఆరాధనలన్నియూ అల్లాహ్ కొరకే, ఓప్రవక్తా! మీపై అల్లాహ్ కరుణా కటాక్షాలు మరియు శుభాలు కురియుగాక, అల్లాహ్ శుభాలు మాపై మరియు పుణ్యాత్ములైన అల్లాహ్ దాసులపై కురియుగాక, నేను సాక్ష్యమిస్తున్నాను వాస్తవమైన ఆరాధ్యుడు ఎవడు లేడు, కేవలం ఒక్క అల్లాహ్ తప్ప మరియు సాక్ష్యమిస్తున్నాను ముహమ్మద్ సల్లల్లాహు అలైహి వసల్లం అల్లాహ్ దాసుడు మరియు ఆయన సందేశహరుడు అని.

1. **ఆఖరి తషహ్హుద్ ׃** అత్తహియ్యాతు తరువాత దరూద్ షరీఫ్ చదవాలి.

“అల్లాహుమ్మ సల్లి అలా ముహమ్మదిన్ వ అలా ఆలి ముహమ్మదిన్ కమా సల్లైత అలా ఇబ్రాహీమ వ అలా ఆలి ఇబ్రాహీమ ఇన్నక హమీదున్ మజీద్.

అల్లాహుమ్మ బారిక్ అలా ముహమ్మదిన్ వ అలా ఆలి ముహమ్మదిన్ కమా బారక్ త అలా ఇబ్రాహీమ వ అలా ఆలి ఇబ్రాహీమ ఇన్నక హమీదున్ మజీద్”

**ఓ అల్లాహ్!** ముహమ్మద్(సల్లల్లాహు అలైహి వసల్లం) పై కరుణ చూపించు మరియు ఆయన పరివారం పై కూడా - ఏ విధంగానైతే నీవు ఇబ్రాహీం అలైహిస్సలాం పై మరియు ఆయన పరివారం పై కరుణ చూపించావో, నిశ్చయంగా నీవు ప్రశంనీయుడవూ, విధాతవూనూ.

**ఓ అల్లాహ్**! ముహమ్మద్(సల్లల్లాహు అలైహి వసల్లం) పై శుభాలు కురిపించు మరియు ఆయన పరివారం పై కూడా , ఏ విధంగానైతే నీవు ఇబ్రాహీం అలైహిస్సలాం పై మరియు ఆయన పరివారం పై శుభాలు కురిపించావో, నిశ్చయంగా నీవు ప్రశంసనీయుడవూ, విధాతవూనూ.

1. **దరూద్ తరువాత ఈదుఆ చదవాలి :**

“అల్లాహుమ్మ ఇన్నీ అఊదుబిక మిన్ అదాబి జహన్నమ వ అదాబిల్ ఖబ్ రి వమిన్ ఫిత్నతిల్ మహ్యా వల్ మమాతి వమిన్ ఫిత్నతిల్ మసీహిద్దజ్జాల్” - ఓ అల్లాహ్! నేను నీ శరణు

వేడుతున్నాను నరకయాతన నుండి మరియు సమాధి యాతన నుండి, మరియు శరణువేడుకుంటున్నాను జీవన్మరణాల నుండి మరియు మసీహ్ దజ్జాల్ చెడు నుండి.

1. **సలాం చేయడం ׃** 
   * నమాజు ముగించునప్పుడు ముఖాన్ని కుడివైపునకు మరల్చి అస్సలాము అలైకుమ్ వరహ్మతుల్లాహ్ అనాలి
   * మళ్ళీ ఎడమవైపుకు కూడా ముఖాన్ని మరల్చి, అదే విధంగా అనాలి
2. నమాజు చేస్తున్నప్పుడు లగ్నము-వినమ్రతలతో పాటు నెమ్మది-నిదానం కూడా ఉండాలి.

**సలాహ్ (నమాజు) ను భగ్నం చేయు ముఖ్య విషయాలు׃**

1. నమాజులో ఏదేని నియమాన్ని (రుక్న్ లేదా వాజిబ్) తెలిసి విడిచిపెట్టడం
2. వుదూ భగ్నం అయిపోవడం
3. సలాహ్ (నమాజు) నందు ఎవరితోనైనా మాట్లాడడం లేక నవ్వటం
4. సలాహ్ (నమాజు) నందు తినడం , త్రాగడం
5. సలాహ్ (నమాజు)లో లేని కొత్త కొత్త చేష్ఠలు చేయడం

**సలాహ్ (నమాజు) స్థితిలో మక్రూ (చేయకపోతే మంచిది) విషయాలు**׃

1. నమాజు చదువుతూ ఆకాశం వైపు చూడడం, లేదా కళ్ళను మూసి ఉంచడం, లేదా సజ్దా చేసేచోట కాక దృష్టిని అటూఇటూ మరల్చుతూ ఉండడం
2. అనవసరపు చేష్టలు చేయడం
3. వెంటనే టాయ్ లె ట్ వెళ్ళవలసిన అవసరం ఏర్పడిననూ ఓర్పు వహించడం
4. తను తినాలనుకుంటున్న భోజనం ఎదురుగా ఉన్నా, దానిని విడిచి నమాజు చేయటం.

**ప్రశ్నలు**

1. జ్ఞానము యొక్క ప్రాముఖ్యతను ఖుర్ఆన్ మరియు హదీథ్ ల ఆధారంగా వివరించండి. (ఖుర్ఆన్ ఆయత్ మరియు హదీథ్ యొక్క రావి, ముహద్దీస్ ల పేరు కూడా తెలుపండి)
2. ఫిఖ్ హ్(తర్కము) యొక్క భాషా నిర్వచనం తెలుపండి.
3. ఫిఖ్ హ్(తర్కము) యొక్క పారిభాషకార్థము తెలుపండి.
4. ఫిఖ్ హ్ యొక్క రెండు అంశాలను తెలుపండి.
5. ఇస్లామీయచట్టానికి (షరీఅహ్) & ఇస్లామీయ తర్క శాస్త్రానికి మధ్య గల వ్యత్యాసాన్ని తెలుపండి.
6. ఇస్లామీయ చట్టం యొక్క ప్రధానాంగములు తెలుపండి.
7. ముస్లింలలో వర్గాలు ఏర్పడుటకు దోహదమైన కారణాలు తెలుపండి.
8. ఇస్లాం లో వర్గాలుగా ఏర్పడుట పరిమితించబడినదా? నిషేధించబడినదా? తెలుపండి.
9. ఇస్లాం జీవితవిధానంలో ప్రధానాధారాలు తెలుపండి.
10. ఇస్లాం యొక్క మూలస్థంభాలను (కీలకభాగాలను) తెలుపండి.
11. ఇస్లాం యొక్క మూలస్థంభాలను ఆధారాలతో వివరించండి.
12. షహాద అర్థం తెలుపండి.
13. జకాహ్ అర్థం తెలుపండి.
14. సౌమ్ (ఉపవాసం) నిర్వచనం తెలుపండి.
15. సౌమ్ (ఉపవాసం) ను భగ్నపరచు విషయాలు తెలుపండి.
16. ఫిత్రా దానం గురించి తెలుపండి.
17. సలాహ్ (నమాజు) స్థాపనకు ఆధారం తెలుపండి.
18. నమాజు అసలు చేయనివారు, అప్పుడప్పుడు ఎగ్గొట్టేవారి గురించిన ఆజ్ఞలు తెలుపండి.
19. పరిశుద్ధతను వివరించండి.
20. వజూ విధానం తెలుపండి.
21. వుదూలోని విధులు తెలుపండి.
22. వుదూలోని సున్నతులు తెలుపండి.
23. వుదూను భంగపరచే విషయాలు తెలుపండి.
24. మేజోళ్ళపై మసా విధానం మరియు షరతులు తెలుపండి.
25. గుసుల్ ఏ కారాణాల వలన విధి అగును?
26. గుసుల్ విధానం, గుసుల్ లోని విధులు, సున్నతులు తెలుపండి.
27. సలాహ్ (నమాజు) యొక్క నియమ నిబంధనలన్నీ తెలుపండి.
28. సలాహ్ రోజుకు ఎన్నిసార్లు చదవాలి, వాటి సమయములు, రకాతులు తెలుపండి.
29. చదవేవాటితో సహా నమాజు సంపూర్ణవిధానం తెలుపండి.
30. సలాహ్ (నమాజు)ను అసంపూర్ణం చేయు విషయాలు తెలుపండి.

*సద్కార్యాలన్నీ అల్లాహ్ ద్వారానే పూర్తి అవుతాయి*

*సర్వ స్తుతులు అల్లాకే చెందుతాయి.*